 Ugaas Maxamed Cabdilaahi Xasan ayaa isna waxa uu yidhi waxaanu taageero u fidinaynaa goaanka qaaliga ah ee ka soo baxay Golaha guurtida ee ay mudada ugu kordhiyeen Xukuumada Somaliland,halgan dheer ayaa dalkan loo soo galay oo uu Illaahay inagu guuleeyay oo maanta qaran jira ayaynu nahay,markii hore komishanka doorashooyinku waxa ay cayimeen mudadii ay ku qabanayeen diwaangalinta ee ay ugu hirgalaysay ayay soo sheegeen,taasi oo ay ku qiimeeyeen mudo sanad ah,markii ku xigtay saddexda Xisbi qaran ayaa isku yimid,way wada hadleen goaan heshiis ah ayay gaadheen,nasiib daro mid ka mid ah ayaa goaankii ka noqday,waxa ay iyagu isla garteen shan bilood iyo shan iyo toban cisho,golihii dastuuriga ahaa ee Xaqa u lahaa ee dalkana dejiyay ee Somaliland nabadeeda halkan soo gaadhsiiyayna ahaa,ahna golaha u sareeyay dalkan ayaa markii u dambaysay xaq u yeeshay inay goaankii rasmiga ahaa ka soo saaraan iyaguna waxay ku dareen mudo yar marka run loo dhabo galo, waxa intaasi oo dhan loo rog rogayaa in La helo mudadii diwaan galinta iyo doorashadu ku qabsoomi lahayd,wax kaw la yidhina wuu yar yahay,anakoo ku hadlayna afka beelweynta Sacad Muuse waxaanu taageersanahay goaankaasi u dambeeyay ee naqaskii dadka ka siidaayay ee ay soo saareen maanta golaha guutidu,oo ay shacbigayuna nagu raacsan yihiin. 